***** ΚΑΝΟΝΙΣΜΟΣ (ΕΟΚ) αριθ. 2181/88 ΤΟΥ ΣΥΜΒΟΥΛΙΟΥ της 18ης Ιουλίου 1988 που επιτρέπει τη μεταποίηση σε αλκοόλη νεκταρινιών και brugnons που αποσύρονται από την αγορά κατά την περίοδο 1988 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1117/88 (2), και ιδίως το άρθρο 35, την πρόταση της Επιτροπής, Εκτιμώντας: ότι, στο άρθρο 21 παράγραφος 1 του κανονισμού (ΕΟΚ) αριθ. 1035/72, ορίζονται οι επιλογές σύμφωνα με τις οποίες μπορούν να διατίθενται τα προϊόντα που αποσύρονται από την αγορά στα πλαίσια των άρθρων 15β και 18 ή τα οποία αγοράζονται σύμφωνα με τα άρθρα 19 και 19α του ιδίου κανονισμού· ότι, με τον κανονισμό (ΕΟΚ) αριθ. 223/88 (3), προστίθενται τα νεκταρίνια και τα brugnons στον κατάλογο των προϊόντων που υπάγονται στο καθεστώς των τιμών και των παρεμβάσεων· ότι φαίνεται σκόπιμο, όπως και για τα ροδάκινα, τα νεκταρίνια και τα brugnons, που αποσύρονται από την αγορά ή αγοράζονται σύμφωνα με τον κανονισμό (ΕΟΚ) αριθ. 1035/72, να μπορούν να διατίθενται, μετά από μεταποίηση σε αλκοόλη, και τούτο από την παρούσα περίοδο· ότι είναι αναγκαίο, για το σκοπό αυτό, να προβλεφθεί παρέκκλιση από το άρθρο 21 παράγραφος 1 στοιχείο β) του κανονισμού (ΕΟΚ) αριθ. 1035/72, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Μέχρι το τέλος της περιόδου 1988, το άρθρο 21 παράγραφος 1 στοιχείο β) του κανονισμού (ΕΟΚ) αριθ. 1035/72 εφαρμόζεται στα νεκταρίνια και τα brugnons που αποσύρονται από την αγορά στα πλαίσια των άρθρων 15β και 18 ή αγοράζονται σύμφωνα με τα άρθρα 19 και 19α του εν λόγω κανονισμού. Άρθρο 2 Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Ιουλίου 1988.

[Source: multi_eurlex | Tokens: 1953]